روسیه مدافعه وزیرلیگی اوکراین اردوسیگه باغلیق الکترونیک استخبارات مرکزی و خاص اوپراسیون مرکزینی نشان آلیب اورگن لیکلرینی بیلدیردی.
وزیرلیک سوزچیسی ایگور کوناشینکوف روس کوچلری نینگ اوکراینده تعروض لری نینگ اوزلیکسیز دوام ایتیب تورگن لیگینی معلوم قیلدی.
روسیه قوراللی کوچلری نینگ اوپراسیونل تکتیک و هوا کوچلری بیلن راکت و توپچی کوچلری نینگ اوکراین کوچلری گه باغلیق حربی کوچلر و تخنیکی واسطه لر جایلشگن منطقه نی نشان آلیب اورگن لیگینی قید ایتدی کوناشینکوف.
"کیف منطقه سیده جایلشگن برواریده گی اوکراین قوراللی کوچلری نینگ الکترونیک استخبارات مرکزی یوق قیلیب تشلندی. خیملنیتسکی شهری نینگ یقینیده جایلشگن «غرب» خاص اوپراسیون مرکزی یوق قیلیب تشلندی." دیب ایتدی.
کوناشینکوف بیر ییل تولگن خوددی شو اوروشده اوکراین اردوسیگه باغلیق 390 ته اوچاق، 211 ته تیک اوچر، 3 مینگ 248 ته هیداوچیسیز هوا واسطه سی، 406 ته هوا مدافعه راکت سیستمی، 8 مینگ 58 ته تانک و زره واسطه، 1 مینگ 45 ته راکت قورالی، 4 مینگ 228 ته اوبوس و هاوان، 8 مینگ 574 ته حربی واسطه نی اوروب یوق قیلگن لیکلرینی تیلگه آلدی.
اوکراین قوراللی کوچلر قومندانلیگی ایسه روسیه تامانیدن 5 استقامت گه قره ته اویوشتیریلگن هجوملرنینگ برطرف ایتیلگن لیگینی بیلدیردی.
قوراللی کوچلر قومندانلیگی تامانیدن بیریلگن بیاناتده؛
"دشمن، دولتیمیزنینگ حساس آست قوریشلرینی یوق قیلیب تشلش گه اورونماقده. هجوملر دوام ایتماقده. آغیر قوراللر بیلن ملکی تاسیساتلرنی و پارتمانلرنی آماج قرار بیرماقده" دیب ایتدی.
مذکور بیاناتده روسیه نینگ سوو-25 مودل بیر اوچاغی نینگ اوروب توشیریلگن لیگی افاده ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
